पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद के कार्यपालक पदाधिकारी संजय कुमार ने मंगलवार को गढ़वा बाजार क्षेत्र का औचक निरीक्षण किया। सरकारी दिशा निर्देशों का पालन कराने के लिए नगर परिषद की ओर से औचक निरीक्षण किया जा रहा है। उल्लंघनकर्ताओं पर जुर्माना, नोटिस, दुकानों की सीलिंग जैसे दंड लगाए जा रहे हैं। गाइडलाइन का उल्लंघन कर खोली गई चार दुकानों को सील की गईं।
जो दुकानें सील की गई, उनमें बाबा कमलेश वस्त्रालय, प्रियांशु ड्रेसेस, गायत्री गारमेंट्स, गायत्री इलेक्ट्रिकल्स शामिल हैं। संजय कुमार ने कहा कि नगर परिषद की ओर से लगातार कार्रवाई की जा रही है। इसके बावजूद लोग चोरी-छिपे खरीद बिक्री कर रहे हैं।
प्रशासन को धोखा देकर प्रतिष्ठानों में भीड़ लगा रहे हैं। ऐसे लोग ग्राहकों व अपने परिजनों के स्वास्थ्य के साथ खिलवाड़ कर रहे हैं। उन्होंने अपील की कि कोरोना को गंभीरता से लें और भीड़भाड़ और प्रतिबंधित व्यवसायिक गतिविधियों से बचें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn